**ELŐTERJESZTÉS**

**A Gazdasági és Városstratégiai Bizottság 2015. áprilisi ülésére**

**A Nyugat-dunántúli Környezetvédelmi Központ Közhasznú Alapítvány támogatási kérelme**

Az önkormányzati forrásátadásról szóló 47/2013. (XII.4.) önkormányzati rendelet értelmében 2014. január 01. napjától önkormányzati támogatást csak a hivatalosan bejegyzett, nyilvántartásba vett államháztartáson kívüli és belüli szervezetek igényelhetnek. A kérelem kizárólag regisztrációt követően, az önkormányzati támogatások biztosításának rendszerén keresztül nyújtható be. Jelen előterjesztés mellékletét képező kérelem ezen új eljárásrendnek megfelelően érkezett Hivatalunkhoz.

A Nyugat-dunántúli Környezetvédelmi Központ 2015. május 8-10. között harmadik alkalommal, ÖKO-MAJÁLIS címmel három napos környezetvédelmi nap megrendezését tervezi a 11-es Huszár úti laktanya területén. A rendezvény célja segíteni a környezeti tudat- és szemléletformálást, lehetőséget adni a városunkban működő gazdasági társaságoknak tevékenységük környezetvédelmi aspektusainak bemutatására, valamint konferencia keretében a fenntarthatóságot szolgáló energiapolitikai képzés folytatása. A rendezvényre várják a város és a megye gazdasági társaságait, vállalkozásait, oktatási intézményeit és civil szervezeteit.

Az Alapítvány ezúton kéri a Tisztelt Bizottság anyagi támogatását. Az igényelt támogatás összege **500.000,- Ft**, az rendezvény teljes becsült költése 2.900.000,- Ft.

A kérelem mellékletét képező költségvetést kérelmező kiegészítő lapon korrigálta, mely szerint a kérelmezett összeget egy tételhez, a színpad és rendezvénysátrak finanszírozásához kívánják felhasználni.

Jelen előterjesztésnek pénzügyi kihatása 500.000,- Ft, mely az önkormányzat 2015. évi költségvetéséről szóló, SZMJV Önkormányzata Közgyűlésének 11/2015.(III.4.) önkormányzati rendelete 15. mellékletének Környezetvédelmi kiadások sora terhére történne.

Kérem a Tisztelt Bizottságot, hogy a napirendet megtárgyalni, valamint döntését meghozni szíveskedjék.

Szombathely, 2015. április „ 1 „

 /: Lakézi Gábor :/

 osztályvezető

**Határozati javaslat**

**…./2015.(IV….) sz. Gazd. és Városstrat. Biz. határozat**

A Gazdasági és VárosstratégiaiBizottság megtárgyalta a Nyugat-dunántúli Környezetvédelmi Központ Közhasznú Alapítvány támogatási kérelmét és

1. **változat:** - a Nyugat-dunántúli Környezetvédelmi Központ Közhasznú Alapítvány részére a 2015. május 8-10. közötti, ÖKO-MAJÁLIS című, három napos környezetvédelmi nap megrendezéséhez (színpad és rendezvénysátrak finanszírozásához) ...........**,- Ft támogatást biztosít** az önkormányzat 2015. évi költségvetéséről szóló, SZMJV Önkormányzata Közgyűlésének 11/2015.(III.4.) önkormányzati rendelete 15. mellékletének Környezetvédelmi kiadások sora terhére.

A támogatási összeg a kérelemben megjelölt jogcímen kívüli egyéb kiadások fedezeteként nem használható fel!

1. **változat**: - a Nyugat-dunántúli Környezetvédelmi Központ Közhasznú Alapítvány részére a 2015. május 8-10. közötti, ÖKO-MAJÁLIS című, három napos környezetvédelmi nap megrendezéséhez pénzügyi **támogatást nem áll módjában biztosítani**.

(A Bizottság a fenti határozatot az Önkormányzat SZMSZ-ének 54. § (5) pont 10. alpontjában kapott felhatalmazása, valamint Szombathely Megyei Jogú Város Önkormányzata Közgyűlésének az önkormányzat 2015. évi költségvetéséről szóló 11/2015.(III.4.) önkormányzati rendeletének 15. mellékletében meghatározott Környezetvédelmi kiadások előirányzat terhére hozta meg.)

**Felelős**: Lakézi Gábor, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője

**Határidő**: 2015. május 31.